Šolski sklad OŠ Martina Konšaka Maribor

Prekmurska ulica 67

2000 Maribor Maribor, 12. 11. 2024

Spoštovani starši in skrbniki,

na začetku bi se v imenu Upravnega odbora šolskega sklada OŠ Martina Konšaka rad zahvalil vsem, ki ste se že namenili svoja sredstva skladu (z mesečnimi zneski, enkratnimi donacijami ali s sodelovanjem na dobrodelnih prireditvah, kjer šolski sklad zbira dobrodelna sredstva). Veseli nas pozitiven odziv mnogih, ki se zavedate, da žal šola ne razpolaga z vsemi sredstvi, ki so potrebna za izvedbo vseh vsebin, ki jih šola želi zagotoviti našim otrokom.

Z letošnjim letom pa obstaja še dodatna pot. Vsi davčni zavezanci lahko od države zahtevamo, da 1 % naše dohodnine nameni organizacijam po naših željah in se tako ne izgubijo v državnem proračunu. V letu 2024 je šolski sklad Osnovne šole Martina Konšaka uvrščen na seznam upravičencev do donacij iz dohodnin. V zakonu je določeno, da se našemu šolskemu skladu lahko nameni največ 0,3 % odmerjene dohodnine (preostali del se lahko nameni še drugim upravičencem).

Še nekaj dejstev:

* donacija dohodnine je za vas popolnoma brezplačna, saj bi sicer ta del pustili v državnem proračunu;
* donacija traja do preklica;
* podarjena dohodnina ne vpliva na višino vašega vračila ali doplačila dohodnine;
* dohodnino lahko podari kdorkoli, zato vas prosimo, da k temu povabite tudi druge družinske člane, znance, sorodnike, sosede …

Dohodnino lahko donirate:

* preko Sistema e-davki (z digitalnim potrdilom) in jo lahko opravite na tej povezavi: <https://edavki.durs.si/edavkiportal/OpenPortal/CommonPages/Opdynp/PageD.aspx?category=namenitev_dela_dohodnine_fo>
* preko obrazca, ki je kot priloga 1 priložen temu dopisu oziroma ga najdete na spletni strani <https://edavki.durs.si/edavkiportal/OpenPortal/CommonPages/Opdynp/PageD.aspx?category=namenitev_dela_dohodnine_fo> , v katerega vpišete **naziv šolskega sklada: Osnovna šola Martina Konšaka, davčno številko: 53839773 in odstotek (največ 0,3 %)**. Izpolnjen in podpisan obrazec lahko sami pošljete ali ga odnesete na pristojni finančni urad ali ga prinesete v šolo, da ga oddamo mi.

Vabljeni vsi, ki še niste podarili 1 % dohodnine, da to storite. Za podarjeno dohodnino se vam iskreno zahvaljujemo, tako v imenu upravnega odbora šolskega sklada kot tudi v imenu kolektiva šole, predvsem pa v imenu naših učencev, ki jim bo donacija namenjena.

Ob koncu vas vse vabim, da preko svojih predstavnikov v svetu staršev ali direktno preko obrazca na spletni strani šole podate svoje predloge za vsebine, orodja in pripomočke, za katere se naj uporabijo sredstva sklada. O vseh predlogih, prejetih v pisni obliki, se bo upravni odbor sklada izrekel na prvi naslednji seji.

S prijaznim pozdravi

Matjaž Kovačič,predsednik UO Šolskega sklada OŠ Martina Konšaka Maribor

Jasmina Voršič, ravnateljica

Prilogi:

* **priloga 1: obrazec dohodnina – ZAHTEVA za namenitev dela dohodnine za donacije šolskemu skladu**
* priloga 2: PRISTOPNA IZJAVA – Šolski sklad (le v primeru, če se še niste odločili za sodelovanje v obliki prispevkov – mesečnik ali enkratnih)